Projekt címe: "Belvízelvezető rendszer rekonstrukciója Köröstarcsa belvíz-biztonságának fokozása érdekében, II. ütem"
Projekt azonosítószáma: TOP-2.1.3-16-BS1-2019-00028
Főkedvezményezett: Köröstarcsa Község Önkormányzata
Projekt tervezett összköltsége: 148 768 000 Ft
Támogatás összege: 148 768 000 Ft (100%)

Projekt leírása, a projekt célja:

A projekt átfogó célja Köröstarcsa település belterülete belvízbiztonságának fokozása, a belvízelvezető rendszer rekonstrukciója által.

Ennek érdekében elválasztott rendszerű csapadékvíz-elvezető hálózat felújítása keretein belül, a József Attila – Tavasz – Kettősmalom – Berényi – Epreskert utcai és a Róna utcai belvízelvezető csatornák felújítása került elvégzésre.

Az infrastrukturális beruházásokat kiegészítő szemléletformáló, tájékoztató akció keretén belül szemléletformáló tevékenységek, akciók szervezése, lebonyolítása történt meg: általános iskolás korú gyermekek részére nyári program szervezése; 1000 db tájékoztató, szemléletformáló kiadvány készítése és eljuttatása a lakosság részére, esővízgyűjtő edényzet beszerzése önkormányzati intézményekhez.

A csapadékcsatorna hálózat építésével közvetlenül érintett, a beruházás során sérült közterületek helyreállításra kerültek.

A keresztező műtárgyak átépítése, bevédése megvalósult.

A projekt által, az eddig felújítással nem érintett területek egy további részének belvízproblémáit orvosoltuk, valamint biztosítottuk a település belterületi részének több mint a harmadára lehulló csapadék biztonságos és gyors elvezetését.
 

Befejezés időpontja: 2022. február 28.
